Diari Oficial de la Generalitat Valenciana


Sumari del DOGV 6779, del 22-05-2012 (2012/4988)

RESOLUCIÓ de 21 de maig de 2012, del director territorial d'Educació, Formació i Treball de València, per la qual es modifica el calendari d'admissió de l'alumnat als programes de qualificació professional inicial per al curs 2012-2013.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6779

Data del DOGV
:   22-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4988


Data del document
:   21-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 21 de maig de 2012, del director territorial d'Educació, Formació i Treball de València, per la qual es modifica el calendari d'admissió de l'alumnat als programes de qualificació professional inicial per al curs 2012-2013. [2012/4988]  
El Reial Decret Llei 14/2012, de 20 d'abril, de mesures urgents de racionalització del gasto públic en l'àmbit educatiu establix, en l'article 5, l'ajornament de totes les disposicions de l'ordenació de la Formació Professional previstes en el Reial Decret 1147/2011, de 29 de juliol, exceptuant la disposició addicional sèptima. El capítol II del títol I del mencionat Reial Decret 1147/2011, establix la regulació dels mòduls professionals específics dels programes de qualificació professional inicial (PQPI).  
Fins a l'aprovació del Reial Decret Llei 14/2012, la planificació educativa ha anat desenrotllant la implantació del nou marc regulador dels programes de qualificació professional inicial. En eixe sentit, la planificació inicial dels PQPI en els centres educatius s'ha anat realitzant sobre el nou disseny establit, ajornant-se, al seu torn, la convocatòria d'ajudes dels programes subvencionats.  
La vigència del Reial Decret Llei 14/2012 fa necessari establir una nova planificació educativa dels PQPI d'acord amb el que disposa l'Orde de 19 de maig de 2008, de la Conselleria d'Educació, per la qual es regulen els programes de qualificació professional inicial a la Comunitat Valenciana, modificada per l'Orde 60/2010, de 5 de juny, de la Conselleria d'Educació. Al seu torn, la convocatòria d'ajudes per al desenrotllament dels PQPI per a 2012, ha de regir-se segons allò que s'ha estipulat en l'Orde de 7 de juliol de 2008, de la Conselleria d'Educació, per la qual s'aproven les bases reguladores i el procediment general de concessió d'ajudes per al desenrotllament de programes de qualificació professional inicial, modificada per Orde 1/2010, d'11 de gener, de la mateixa conselleria.  
Per tot l'anterior, i a fi d'establir una oferta global de places que garantisca la igualtat d'oportunitats de l'alumnat de PQPI, quant a la selecció de programa i centre, en virtut de les facultats conferides, i d'acord amb el que establix l'article 105.1 de la Llei 30/1992, de Règim Jurídic de les Administracions Públiques i del Procediment Administratiu Comú, resolc:  
  
Primer  
Modificar el calendari d'admissió de l'alumnat, per al curs 2012-2013, en els centres públics i centres privats concertats d'Educació Secundària i en els centres públics integrats de Formació Professional, de la província de València, que impartixen programes de qualificació professional inicial, d'acord amb l'annex a esta resolució.  
  
  
Segon  
Deixar sense efecte el punt 3 de l'annex II de la Resolució de 12 de març de 2012, del director territorial d'Educació, Formació i Treball de València, per la qual s'establix el calendari dels processos d'escolarització de l'alumnat en els programes de qualificació professional inicial. Deixar sense efecte, igualment, el calendari que li correspon, i que està establit a manera de taula en la part final de l'esmentada Resolució de 12 de març de 2012, que queda redactat en la forma que apareix en l'annex a esta resolució.  
  
València, 21 de maig de 2012.- El director territorial d'Educació, Formació i Treball de València: Ismael Martínez Ruiz.  
  
  
ANNEX  
  
Modificació del punt 3 de l'annex II de la Resolució de 12 de març de 2012, del director territorial d'Educació, Formació i Treball de València (DOCV núm. 6738, de 21.03.2012).  
  
3. Escolarització d'alumnes en els programes de qualificació professional inicial (PQPI).  
  
  
Nou calendari d'admissió d'alumnes en els programes de qualificació professional inicial,   
en centres docents públics i privats concertats, no universitaris, de la província de València.  
  
Calendari d'escolarització. Procés ordinari. València. Curs 2012-2013.  
  
  
  
  
\* \* \* \* \* \* \* \* \*  
  
  
Nuevo calendario de admisión de alumnos en los programas de cualificación profesional inicial,   
en centros docentes públicos y privados concertados, no universitarios, de la provincia de Valencia.  
  
Calendario de escolarización. Proceso ordinario. Valencia. Curso 2012-2013.  
  
  
  
  
3.1. Introducció a través del sistema ITACA per part dels centres educatius de les dades corresponents a les previsions d'alumnat que repetix, promociona, etcètera, necessàries per a la determinació d'unitats i vacants de places escolars.  
3.1.1. Centres públics: del 25 al 27 de juny.  
3.1.2. Centres privats concertats: del 10 a l'11 de juliol.  
3.2. Publicació de vacants existents en els centres educatius, tant públics com privats concertats, per al procés d'admissió d'alumnes: el 12 de juliol.  
3.3. Presentació de sol·licituds i de la documentació corresponent en el centre de primera opció: del 13 al 17 de juliol, ambdós inclosos.  
  
3.4. Comprovació de duplicitats: 18 i 19 de juliol.  
3.5. Elaboració i publicació de les llistes provisionals d'admesos: el 20 de juliol.  
3.6. Presentació de reclamacions davant del consell escolar del centre, en els centres públics: del 20 al 23 de juliol.  
3.7. Publicació de les llistes definitives d'alumnes admesos: el 24 de juliol.  
3.8. Presentació de reclamacions davant de la Comissió Sectorial d'Escolarització: el 24 i 25 de juliol.  
3.9. Resolució de reclamacions per part de la Comissió Sectorial d'Escolarització: fins al 26 de juliol. Contra la dita resolució, en els centres públics, els interessats podran interposar un recurs d'alçada davant del director territorial corresponent en el termini d'un mes. L'alumnat que sol·licite plaça en entitats o centres privats amb programes subvencionats podrà interposar davant de les llistes definitives d'admesos, una denúncia davant de la direcció territorial corresponent.  
3.10. Termini de formalització de matrícula: del 27 al 30 de juliol.  
3.11. Termini de formalització de matrícula per a cobrir les places vacants per renúncia: el 31 de juliol.